CELEX: 32019D0640
Language: fi
Date: 2019-04-15 00:00:00
Title: Neuvoston päätös (EU) 2019/640, annettu 15 päivänä huhtikuuta 2019, kymmenennestä Euroopan kehitysrahastosta rahoitetuista hankkeista vapautuneiden varojen osoittamisesta Afrikan rauhanrahaston täydentämiseen

24.4.2019   
               
               
                  FI
               
               
                  Euroopan unionin virallinen lehti
               
               
                  L 109/24
               
            
         NEUVOSTON PÄÄTÖS (EU) 2019/640,
         annettu 15 päivänä huhtikuuta 2019,
         kymmenennestä Euroopan kehitysrahastosta rahoitetuista hankkeista vapautuneiden varojen osoittamisesta Afrikan rauhanrahaston täydentämiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen (1) ja erityisesti sen 1 artiklan 4 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni on tähän mennessä myöntänyt yhdennestätoista Euroopan kehitysrahastosta (EKR) yhteensä 1 627 300 000 euroa Afrikan rauhanrahastolle, josta myönnetään rahoitustukea Afrikan unionin toimiin Afrikassa käynnissä oleviin ja tuleviin turvallisuuskriiseihin vastaamiseksi. Tätä sitoumusta rauhan ja turvallisuuden edistämiseen Afrikan mantereella olisi pidettävä yllä kaudella 2019–2020.
                  
               
                     (2)
                  
                  
                     Afrikan rauhanrahaston määrärahatarve kaudella 2019–2020 on arviolta 814 860 000 euroa.
                  
               
                     (3)
                  
                  
                     On aiheellista hyödyntää kymmenennestä EKR:stä rahoitetuista hankkeista vapautuneita varoja siihen, että voidaan varmistaa Afrikan rauhanrahaston rahoittaminen vuoden 2020 loppuun asti.
                  
               
                     (4)
                  
                  
                     Kyseisillä varoilla olisi rahoitettava Afrikan rauhanrahaston toimia, mukaan lukien Afrikan rauhan ja turvallisuuden rakenteiden toteuttamisen tukeminen, väkivaltaisten konfliktien ehkäisemiseen ja hallintaan tähtäävien aloitteiden tukeminen kiireellisten ja odottamattomien tarpeiden varalta kriisitilanteissa (varhaisvaiheen mekanismi) ja Afrikan johdolla toteutettavien rauhanoperaatioiden tukeminen, ja niillä olisi katettava komissiolle aiheutuvat tukimenot.
                  
               
                     (5)
                  
                  
                     Kyseisiä varoja olisi käytettävä asiaankuuluvan Afrikan rauhanrahaston monivuotisen toimintaohjelman mukaisesti ja noudattaen yhdenteentoista EKR:ään sovellettavia sääntöjä ja menettelyjä, joista säädetään neuvoston asetuksissa (EU) 2015/322 (2) ja (EU) 2018/1877 (3),
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kymmenennestä Euroopan kehitysrahastosta (EKR) rahoitetuista hankkeista vapautuneita varoja osoitetaan enintään 445 860 000 euroa Afrikan rauhanrahaston täydentämiseen kaudella 2019–2020.
            Kyseisestä määrästä enintään 14 860 000 euroa osoitetaan komissiolle aiheutuvien tukimenojen kattamiseen.
            Kyseisiä varoja käytetään yhdenteentoista EKR:ään sovellettavia sääntöjä ja menettelyjä noudattaen.
         
         
            2 artikla
            Tämä päätös tulee voimaan sitä päivää seuraavana päivänä, jona se hyväksytään.
         
         
            Tehty Luxemburgissa 15 päivänä huhtikuuta 2019.
            
               
                  Neuvoston puolesta
               
               
                  Puheenjohtaja
               
               P. DAEA
            
         
         
            (1)  EUVL L 210, 6.8.2013, s. 1.
         
            (2)  Neuvoston asetus (EU) 2015/322, annettu 2 päivänä maaliskuuta 2015, yhdennentoista Euroopan kehitysrahaston täytäntöönpanosta (EUVL L 58, 3.3.2015, s. 1).
         
            (3)  Neuvoston asetus (EU) 2018/1877, annettu 26 päivänä marraskuuta 2018, yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323 kumoamisesta (EUVL L 307, 3.12.2018, s. 1).